HTC ดีดแรง 12% รับกำไรไตรมาส 2 โตเกินคาดแตะ 192 ลบ. โบรกฯเคาะเป้า 22.50 บ.
HTC ดีดแรง 12% รับกำไรไตรมาส 2 โตเกินคาดแตะ 192 ลบ. โบรกฯเคาะเป้า 22.50 บ.
17 ส.ค. 2563

ผู้สื่อข่าวรายงานว่า ราคาหุ้นบริษัท หาดทิพย์ จำกัด (มหาชน) หรือ HTC ณ เวลา 10.45 น. อยู่ที่ระดับ 22.40 บาท บวก 2.40 บาท หรือ 12% สูงสุดที่ระดับ 23.00 บาท ต่ำสุดที่ระดับ 21.50 บาท ด้วยมูลค่าการซื้อขาย 74.09 ล้านบาท

ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น HTC ให้ราคาเป้าหมายที่ 22.50 บาท หลังกำไรในไตรมาส 2/63 ทำได้ 192 ล้านบาท ดีกว่าคาด 40% ทั้งจากยอดขาย และ Gross margin ดีกว่าคาด และนับเฉพาะกำไรหลักที่ 147 ล้านบาท ก็สูงกว่าคาด 8%
โดยประเด็นหลักเกิดจากต้นทุนลดลง, ปรับสูตร, ประสิทธิภาพการผลิตที่ดีขึ้น ผ่านการย้ายโรงงานและได้ส่วนลดจาก Supplier (One-time) ทำให้โดยรวมกำไรทั้งปี 63 มี Upside risk และมองเป็นช่วงจังหวะที่ดีของธุรกิจในอีก 4 ไตรมาสนับจากนี้
สำหรับช่วงครึ่งหลังของปีนี้ คาดกำไรยังเติบโตเทียบกับช่วงเดียวกันของปีก่อนทุกไตรมาส จาก Gross margin ยืนในระดับสูง ควบคุมการคุมต้นทุน และต่อเนื่องสู่ ช่วง High season ในช่วงครึ่งแรกของปี 64 ซึ่งกำไรจะเติบโตทั้งจากไตรมาสก่อน และจากปีก่อน และคาดปันผลช่วงครึ่งแรกปี 63 ราว 4% ขณะที่ราคาหุ้นพักตัวมานาน และซื้อขาย Valuation ที่ PER63 เพียง 9 เท่า ต่ำกว่ากลุ่มเครื่องดื่มซึ่งสูง 25-30 เท่า